|  |  |
| --- | --- |
| METSAOSAKONDPEAMETSAÜLEMKÄSKKIRI | |
|  | (digitaalallkirja kuupäev) nr 1-5/22 | |



**Metsateede avalikku kasutusse andmine**

Kuusalu Vallavalitsus esitas 21.04.2022 taotluse sõlmida Riigimetsa Majandamise Keskuse valduses olevate metsatee avalikuks otstarbeks kasutusse andmise leping. Riigimetsa Majandamise Keskuse ja Kuusalu valla vahel sõlmitud metsateede avalikku kasutusse andmise leping lõppes 18.02.2022. aastal. Metsateede avalik kasutus ei ole ära langenud.

Tulenevalt eeltoodust ja lähtudes ehitusseadustiku § 93 lõikest 2, Vabariigi Valitsuse 09. jaanuari 2007. a määrusega nr 4 kinnitatud “Riigimetsa Majandamise Keskuse põhimääruse” § 18 lõikest 5 ja Riigimetsa Majandamise Keskuse juhatuse 18.01.2022. a otsuse nr 1-32/1 „RMK kinnisasjade kasutusse andmise juhend“ peatükist 6 ja Riigimetsa Majandamise Keskuse 20.04.2021 otsuse nr 1-32/34 „Volituste andmine vara kasutusse andmise otsustamiseks“ punktist 1.4 ning esitatud taotlusest otsustan

1. Anda *Kuusalu valla* (edaspidi nimetatud *kasutaja*, vallavalitsuse registrikood 75033496, aadress Mõisa tee 17, Kiiu alevik, 74604 Harju maakond) kasutusse käesolevas käskkirjas ja tee avalikuks otstarbeks kasutusse andmise lepingus sätestatud tingimustel ja ulatuses Harju maakonnas Kuusalu vallas käskkirja lisas nimetatud teed.
2. Määrata tee kasutusse andmise tingimused ja tähtaeg alljärgnevalt:
   1. tee anda kasutusse avalikuks otstarbeks;
   2. teed anda kasutusse tasuta ja tähtajaga 5 (viis) aastat. Kui üks lepingu pooltest ei ole hiljemalt 1 (üks) kuu enne lepingu lõppemist saatnud teisele lepingu poolele kirjalikku ettepanekut lepingu lõpetamiseks, pikeneb leping automaatselt järgnevaks 3 (kolme) aastaseks perioodiks. Analoogset lepingu pikenemise põhimõtet ei kohaldata järgnevate 3 (kolme) aastaste perioodide osas.
3. Ida-Harjumaa metsaülemal sõlmida tulenevalt käesoleva käskkirja punktidest 1, 2 ja 3 DHS-is vormide sarjas asuva vormi kohane metsatee avalikuks kasutusse andmise leping.

(allkirjastatud digitaalselt)

Andres Sepp

Peametsaülem

Jaotuskava: Andrus Kevvai, Malle Viiburg